"Kaos" - H επερχόμενη σειρά του Netflix για την Ελληνική Μυθολογία

Το Netflix ανακοίνωσε ότι θα βγάλει σειρά για την ελληνική (και την ρωμαϊκή) μυθολογία με το όνομα "Kaos" («Χάος»). Δημιουργός της νέας σειράς θα είναι ο Charlie Covell, που υπογράφει και το "The End of the F *** ing World" που έλαβε πολύ καλές κριτικές.

Στην επίσημη ιστοσελίδα του Netflix η σειρά περιγράφεται ως εξής:

«Μια ιδιαίτερη σειρά που μέσα από μια σύγχρονη ματιά εξερευνά την ελληνική και τη ρωμαϊκή μυθολογία, εστιάζοντας στη σχέση φύλου-πολιτικής, την εξουσία και τον Κάτω Κόσμο».

Η σειρά θα είναι μία σκοτεινή και πιο σύγχρονη μεταφορά των ιστοριών της ελληνικής μυθολογίας. Θα εξερευνήσει ζητήματα φύλου και πολιτικής στην αρχαιότητα αλλά και στον Κάτω Κόσμο. Θα αποτελείται από 10 επεισόδια της μίας ώρας. Το πρώτο επεισόδιο θα είναι για την ιστορία του Ορφέα και της Ευρυδίκης.

Την παραγωγή υπογράφουν οι πετυχημένοι Nina Lederman, Tanya Seghatchian, και John Woodward. Δεν έχει ανακοινωθεί ακόμη η ημερομηνία κυκλοφορίας αλλά πηγές αναφέρουν πως το "Kaos" θα κυκλοφορήσει κάπου μέσα στο 2021.